|  |  |  |
| --- | --- | --- |
| Titel | **Mændene, der plyndrede Europa** | **QR-kode**  Fører til posten i mitCFU |
| Tema: | Velfærdssamfund |
| Fag: | QR KodeHistorie og samfundsfag |
| Målgruppe: | 9. og 10. klasse samt ungdomsuddannelserne |
|  |  |
|  | DR1, 59 min., 2018.  **Faglig relevans/kompetenceområder**  Denne pædagogiske vejledning tager udgangspunkt i dokumentaren *”Mændene, der plyndrede Europa”*, hvor et hemmeligt samarbejde mellem 38 journalister på tværs af Europa har afsløret et netværk af svindlere og banker, som anklages for at stjæle op til 410 mia. kr. fra de europæiske skattekasser.  Ideerne nedenfor kan indlede et samfundfagsfagligt undervisningsforløb/tema fx staten og pengene.  Forenklede Fælles Mål honoreres i historie og samfundsfag under især kompetenceområderne *”kildearbejde”* og ”*økonomi*”, hvor *”eleven kan tage stilling til økonomiske problemstillinger og handle i forhold til egen økonomi og samfundsøkonomien”.*  Billedresultat for skat  by Pixabay  Ideer til undervisningen  Et undervisningsforløb kan indledes med følgende tre spørgsmål:  **1)** Der er problemer med skat, og tv-udsendelsen viser, at der måske er svindlet for milliarder af kroner i hele Europa. **Forklar med egne ord, hvad skat er for en størrelse.** (Kom evt. ind på formålet med skat, skatteindtægter, skatteudgifter, skattetyper, den historiske skatteudvikling m.v.)  **2)** Der er forskellige holdninger i de tre tekster nedenfor ift. skat generelt og hvad der skal til for at undgå en eventuel stor skattesvindel i fremtiden. **Gengiv forskelle og ligheder i kilde 1-3.**  **3)** Hvad er din egen holdning til skat og dets fremtidsudsigter?  Billedresultat for eu nej  by Wikimedia Commons  **Kildetekster:**  **Kilde 1 læserbrev fra Politiken, 20.okt. 2018**  **EU må træde i karakter**  Jimmi Nilsson, Nørrevang 9, Birkerød:  *”Muligheden for at få 410 milliarder kroner tilbage er nok meget lille. Men hvis den økonomiske svindel skal stoppes, må EU træde i karakter og få samtlige medlemslande til at have fælles skatteregler på aktieområdet.*  *Det er ikke i orden, at fordi man investerer i aktier i et fremmed land, er man fritaget for skat. Det betyder, at en dansker får mere ud af at investere i et naboland end i en virksomhed i Danmark. Det er ikke i orden”.*  ***Kilde 2 Lizette Risgaard, formand LO, avisen.dk, 22.oktober 2018 (uddrag)***  *”… Det kan simpelthen ikke passe, at banditter i habitter på de bonede gulve gang på gang slipper af sted med at suge svimlende beløb ud af vores fællesskab, uden at myndighederne er i stand til at reagere. I sagen om udbytteskat har døren næsten stået på vid gab. I sagen om hvidvask i Danske Bank har myndighederne halset efter en bank, der helt klart ikke har haft styr på sin forretning. I stedet for at tale om forhøjet pensions- alder og flere reformer, der rammer danske lønmodtagere, var det måske på tide, at regering og Folketing kastede sig over en mere ambitiøs regulering af finansielle virksomheder…”*  **Kilde 3** <https://www.liberalalliance.dk/emne/eu-fred-og-frihandel/>  (Uddrag)  *”… Vi mener, at Danmark skal styre sin egen økonomi, og derfor siger vi nej til euroen, til bankunionen, til finanspagten, til fælles skatter og til den udviskning af det enkelte lands eget ansvar for den hjemlige økonomi, som initiativerne er udtryk for.*  *Vi har forståelse for, at de lande, der har rodet sig ud i et økonomisk morads, har problemer, der skal takles, men Danmark har ingen interesse og intet behov for at tilslutte sig de ordninger, de sætter i verden for at øge udligningen mellem landene eller for at dele gæld og risici. Samtidig er vi inderligt imod en fælles europæisk transaktionsskat, fælles satser for selskabsskatten og lignende kreative skatteforslag. Disse forslag vil hverken gavne vores muligheder for at give rum for vækst eller skabelsen af nye danske arbejdspladser…”* Supplerende materialer  * <https://www.dr.dk/skole/samfundsfag/skat> * [Andre tv-udsendelser på MitCfu om skat og skattely](http://mitCFU.dk/lnkyajs) * [Samfundsfag på CFU/KP - økonomi](https://ucc.dk/cfu/fag/samfundsfag/ideer-til-undervisningen/okonomi) | |